cyanic-selkie/wikianc huggingface dataset:
เฟรนส์
ฤดูกาลที่ 3
ฤดูกาลที่สามมีเนื้อหาต่อเนื่องมากขึ้นอย่างมีนัยสำคัญ เรเชลเริ่มทำงานที่บลูมมิงเดล ห้างสรรพสินค้าขนาดใหญ่แห่งหนึ่ง และรอสส์หึงเรเชลกับเพื่อนร่วมงานของเธอที่ชื่อ มาร์ก เรเชลตัดสินใจพักความสัมพันธ์ ทำให้รอสส์เสียใจและเมาจนนอนกับคนอื่น ทำให้เรเชลบอกเลิกเขา ขณะเดียวกัน แชนด์เลอร์ต้องรับมือกับการเลิกราของรอสส์และเรเชลเพราะมันทำให้เขานึกถึงเมื่อครั้งพ่อแม่หย่าร้างกัน หลังจากฟีบีเชื่อว่าเธอไม่มีญาติอีกนอกจากเออร์ซูลา (ลิซา คูโดรว์) ฝาแฝดของเธอ ฟีบีได้รู้จักกับน้องชายต่างแม่ (โจวานนี รีบีซี) และแม่ผู้ให้กำเนิด (เทรี การ์) โจอีสานสัมพันธ์กับเพื่อนนักแสดง เคต (ดีนา เมเยอร์) และมอนิกาเริ่มคบหากับเศรษฐี พีต เบ็กเกอร์ (จอน แฟวโร) แต่ความสัมพันธ์จบลงหลังเกิดเหตุไม่ลงรอยกัน
ฤดูกาลที่ 4
ในตอนแรกของฤดูกาลที่สี่ รอสส์และเรเชลคืนดีกันเป็นเวลาสั้น ๆ หลังจากรอสส์แกล้งว่าอ่านจดหมายฉบับยาวที่เรเชลเขียนไว้ให้เขาอ่าน แต่ยืนกรานว่าจะขอพักความสัมพันธ์ พวกเขาจึงเลิกกันอีกครั้ง โจอีคบกับแคที (แพจิต บรูว์สเตอร์) หญิงสาวที่แชนด์เลอร์ตกหลุมรัก หลังจากนั้นแคทีกับแชนด์เลอร์จูบกัน ทำให้เกิดปัญหาระหว่างแชนด์เลอร์กับโจอี โจอีให้อภัยแชนด์เลอร์หลังจากทำโทษแชนด์เลอร์โดยการให้อยู่ในกล่องหนึ่งวัน ฟีบีกลายเป็นแม่อุ้มบุญให้น้องชายและภรรยาชื่อ อลิซ (เดบรา โจ รัปป์) มอนิกาและเรเชลถูกบังคับให้สลับห้องชุดกับโจอีและแชนด์เลอร์หลังจากแพ้พนันเกมตอบคำถาม แต่สลับกลับมาได้หลังจากให้สินบนด้วยตั๋วชมการแข่งขันบาสเกตบอลของสโมสรนิกส์ และมอนิกากับเรเชลจูบกันนานหนึ่งนาที (ไม่แสดงให้เห็น) รอสส์เริ่มคบกับหญิงสาวชาวอังกฤษคนหนึ่งชื่อเอมิลี (เฮเลน แบกเซนเดล) ตอนสุดท้ายเสนองานแต่งงานของพวกเขาที่ลอนดอน แชนด์เลอร์และมอนิกานอนด้วยกัน และเรเชลตัดสินใจตามไปร่วมงานแต่งงานของรอสส์ ขณะกล่าวคำปฏิญาณที่แท่นบูชา รอสส์พูดชื่อผิด (ชื่อเรเชล) สร้างความตกใจให้เจ้าสาวและแขกร่วมงาน
ฤดูกาลที่ 5
ฤดูกาลที่ห้านำเสนอมอนิกาและแชนด์เลอร์พยายามปกปิดความสัมพันธ์จากเพื่อน ๆ ฟีบีคลอดบุตรฝาแฝดสามในตอนที่ 100 ของรายการ เธอให้กำเนิดบุตรชายชื่อแฟรงก์ จูเนียร์ จูเนียร์ และบุตรสาวสองคนชื่อ เลสลี และแชนด์เลอร์ (เดิมพวกเขาคิดว่าจะมีบุตรชายสองคน และบุตรสาวหนึ่งคน แต่ตัดสินใจใช้ชื่อแชนด์เลอร์ แม้ว่าจะเป็นบุตรสาว) เอมิลีกล่าวว่าเธอจะสมรสกับรอสส์หากรอสส์เลิกติดต่อกับเรเชล รอสส์ตกลง แต่ในระหว่างอาหารมื้อเย็นร่วมกันหกคน เอมิลีโทรศัพท์หารอสส์และพบว่าเรเชลอยู่ด้วย ทำให้เธอไม่เชื่อใจเขา และล้มเลิกงานสมรส ฟีบีเริ่มคบกับตำรวจชื่อแกรี (ไมเคิล แรพาพอร์ต) หลังเธอพบตราของเขาและนำมาเป็นของตนเอง มอนิกาและแชนด์เลอร์เปิดเผยความสัมพันธ์ สร้างความประหลาดใจและความสุขให้เพื่อน ๆ พวกเขาตัดสินใจสมรสกันระหว่างเดินทางไปลาสเวกัส แต่เปลี่ยนแผนหลังพบว่ารอสส์และเรเชลต่างคนต่างเมาเดินออกมาจากโบสถ์สมรส
ฤดูกาลที่ 6
ในฤดูกาลที่หก การสมรสของรอสส์และเรเชลเป็นความผิดพลาดที่เกิดจากความเมา รอสส์และเรเชลพยายามทำให้เป็นโมฆะเพราะรอสส์ไม่ต้องการหย่าเป็นครั้งที่สาม อย่างไรก็ตาม เขาทำไม่ได้ และพยายามเก็บเรื่องการสมรสเป็นความลับ แม้กระนั้น พวกเขาหย่าร้างกันในที่สุด มอนิกาและแชนด์เลอร์ย้ายเข้ามาอยู่ด้วยกัน ทำให้เรเชลต้องย้ายไปอยู่กับฟีบี โจอีได้แสดงในซีรีส์โทรทัศน์เรื่องMac and C.H.E.E.S.E. ร่วมกับหุ่นยนต์ รอสส์ได้งานเป็นอาจารย์ที่มหาวิทยาลัยนิวยอร์ก และเริ่มคบหากับนักศึกษาชื่อ เอลิซาเบธ (อเล็กซานดรา โฮลเดน) ความสัมพันธ์จบลงด้วยเหตุความแตกต่างทางวุฒิภาวะ ห้องพักของฟีบีและเรเชลไฟไหม้ เรเชลย้ายมาอยู่กับโจอี และฟีบีย้ายมาอยู่กับแชนด์เลอร์และมอนิกา แชนด์เลอร์ขอมอนิกาแต่งงาน มอนิกาตอบตกลง แม้ว่าคนรักเก่า ริชาร์ด กลับมาสารภาพรักกับเธอ
ฤดูกาลที่ 7
ฤดูกาลที่เจ็ดติดตามเรื่องราวของมอนิกาและแชนด์เลอร์ที่เริ่มวางแผนงานแต่งและประสบปัญหาด้านการเงิน แต่ได้รับความช่วยเหลือจากเงินทุนลับของแชนด์เลอร์ ละครโทรทัศน์เรื่อง Mac and C.H.E.E.S.E.ของโจอีถูกยกเลิกการผลิต แต่เขาได้กลับไปแสดงในละครเรื่องDays of Our Lives ขณะเดียวกัน รอสส์สวมชุดอาร์มาดิลโลเพื่อหวังจะแนะนำให้เบนรู้จักเทศกาลฮานุกกะห์ ห้องชุดของฟีบีบูรณะจนเสร็จ แต่เหลือห้องนอนขนาดใหญ่เพียงห้องเดียว จากเดิมมีสองห้อง เรเชลจึงตัดสินใจอยู่กับโจอี ฤดูกาลจบลงก่อนเหตุการณ์งานแต่งของมอนิกาและแชนด์เลอร์ ฟีบีและเรเชลเจอผลตรวจครรภ์เป็นบวกในห้องน้ำในห้องชุดของมอนิกาและแชนด์เลอร์
ฤดูกาลที่ 8
ฤดูกาลที่แปดเปิดเผยในงานสมรสของมอนิกาและแชนด์เลอร์ว่า ผลตรวจครรภ์เป็นบวกที่พบในห้องน้ำในห้องชุดของมอนิกาและแชนด์เลอร์แท้จริงแล้วเป็นของเรเชล เรเชลลองตรวจครรภ์อีกครั้ง ทีแรกฟีบีอ้างว่าไม่ตั้งครรภ์ เพื่อให้เรเชลแสดงความรู้สึกเมื่อตระหนักว่าตนเองตั้งครรภ์จริง เรเชลรู้สึกเศร้าเมื่อเธอคิดว่าเธอไม่ได้ตั้งครรภ์ ฟีบีจึงบอกความจริงกับเธอ จากนั้นเธอสองคนและมอนิกาแสดงความยินดีให้กันในห้องน้ำนั้น ฤดูกาลนี้เกียวพับกับการตั้งครรภ์ของเรเชล ต่อมามีการเปิดเผยว่ารอสส์เป็นพ่อของเด็กหลังมีการสืบสาวถึงเสื้อคลุมสีแดง เรเชลและรอสส์ตัดสินใจมีลูกร่วมกันแต่ไม่สานต่อความสัมพันธ์ โจอีตกหลุมรักเรเชล แต่เธอปฏิเสธ ในตอนสุดท้าย เรเชลคลอดลูกให้ชื่อว่า เอมมา ณ โรงพยาบาล แม่ของรอสส์ให้แหวนหมั้นแก่รอสส์เพราะเธอต้องการให้เขาสมรสกับเรเชล รอสส์ไม่ได้ตั้งใจจะขอเรเชลแต่งงาน เขาจึงเก็บแหวนไว้ในกระเป๋าเสื้อ ขณะเดียวกัน ในห้องหลังคลอดบุตร โจอีมองหากระดาษชำระให้เรเชลที่กำลังอารมณ์เสีย เขาหยิบเสื้อของรแสส์ แหวนหมั้นตกลงบนพื้น เขาคุกเข่าเก็บแหวนขึ้นมาและหันไปทางเรเชลโดยที่ยังยืนเข่าและถือแหวนอยู่ เรเชลตอบตกลงเพราะเธอคิดว่าเขาขอเธอแต่งงาน
ฤดูกาลที่ 9
ฤดูกาลที่เก้าเริ่มต้นด้วยรอสส์และเรเชลเป็นเพื่อนร่วมห้องกันอาศัยอยู่กับลูกสาวชื่อ เอ็มมา มอนิกาและแชนด์เลอร์พยายามมีลูกด้วยตนเองแต่พบว่าร่างกายของพวกเขาไม่อาจมีลูกได้ ฟีบีเริ่มคบหากับไมก์ ฮันนิแกน (พอล รัดด์) และเลือกที่จะอยู่กับเขาแทนคนรักเก่าชื่อ เดวิด (แฮงก์ อะเซเรีย) เรเชลและเอ็มมาย้ายมาอยู่กับโจอีในกลางฤดูกาล และเรเชลเริ่มแอบรักโจอี ขณะที่ "เพื่อน ๆ" ที่เหลือพยายามอย่างหนักเพื่อให้รอสส์กลับมาคืนดีกับเรเชล กลุ่มเพื่อนเดินทางเที่ยวที่ประเทศบาร์เบโดสตอนท้ายฤดูกาลเพื่อฟังรอสส์บรรยายในการประชุมเกี่ยวกับบรรพชีวินวิทยา โจอีและคนรักชื่อ ชาร์ลี (ไอชา ไทเลอร์) เลิกรากัน เธอเริ่มคบหากับรอสส์ จากนั้นโจอีเห็นรอสส์จูบกับชาร์ลี โจอีจึงไปที่ห้องของเรเชลในโรงแรม และจบฤดูกาลในฉากที่เขาสองคนจูบกัน
พระที่นั่งบรรณาคมสรณี
พระที่นั่งบรรณาคมสรณี เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์หนึ่งในหมู่พระที่นั่งจักรีมหาปราสาท ปัจจุบันถูกรื้อลงแล้ว
ประวัติ
พระที่นั่งองค์นี้ตั้งอยู่ทางทิศตะวันตกของพระที่นั่งอมรพิมานมณี สร้างขึ้นหลังพระที่นั่งอื่น ๆ ใน พ.ศ. 2430 ใช้เป็นห้องทรงพระอักษร
ภาษามาซิโดเนีย
ภาษามาซิโดเนีย เป็นภาษาราชการของประเทศนอร์ทมาซิโดเนีย จัดอยู่ในกลุ่มภาษาสลาฟ
บริการสุขภาพในประเทศไทย
กระทรวงสาธารณสุขเป็นหน่วยงานควบคุมดูแลการสาธารณสุขและวิชาชีพสาธารณสุข ร่วมกับหน่วยงานภาครัฐอื่น รายจ่ายด้านสาธารณสุขของประเทศไทยคิดเป็นร้อยละ 4.3 ของจีดีพีในปี 2552
องค์การอนามัยโลกระบุว่าประเทศไทยมี "มีประวัติศาสตร์การพัฒนาสุขภาพยาวนานและสำเร็จ" และมีการสถาปนาระบบประกันสุขภาพถ้วนหน้าตั้งแต่ปี 2545
โครงสร้างพื้นฐาน
ภาครัฐเป็นผู้ให้บริการสาธารณสุขส่วนใหญ่ในประเทศไทย โดยมีโรงพยาบาล 1,002 โรง และโรงพยาบาลส่งเสริมสุขภาพตำบล (เดิมเรียก "สถานีอนามัย") 9,765 แห่ง ระบบหลักประกันสุขภาพถ้วนหน้ามีสามโครงการ ได้แก่ (1) ระบบสวัสดิการข้าราชการแก่ข้าราชการและครอบครัว (2) ประกันสังคมแก่ลูกจ้างเอกชน และ (3) ระบบหลักประกันสุขภาพ (เรียก "บัตรทอง" หรือ "30 บาทรักษาทุกโรค") ซึ่งตามทฤษฎีมีให้แก่คนไทยทุกคน โรงพยาบาลเอกชนบางแห่งเข้าร่วมโครงการดังกล่าว แต่ส่วนใหญ่ได้เงินจากการจ่ายของผู้ป่วยและประกันเอกชน ข้อมูลของธนาคารโลก ระบุว่า ภายใต้แผนสุขภาพของประเทศไทย ประชากรร้อยละ 99.5 มีการคุ้มครองสุขภาพ
กระทรวงสาธารณสุขควบคุมดูแลนโยบายสาธารณสุขของประเทศ และดำเนินการสถาบันสุขภาพของรัฐส่วนใหญ่ สำนักงานหลักประกันสุขภาพแห่งชาติ (สปสช.) จัดสรรเงินทุนแก่โครงการหลักประกันสุขภาพ หน่วยงานภาครัฐที่เกี่ยวข้องกับสุขภาพอื่น ได้แก่ สถาบันวิจัยระบบสาธารณสุข (สวรส.) มูลนิธิสร้างเสริมสุขภาพ (สสส.) สำนักงานคณะกรรมการสุขภาพแห่งชาติ (สช.) และสถาบันการแพทย์ฉุกเฉินแห่งชาติ (สพฉ.) แม้มีนโยบายระดับชาติสนับสนุนการกระจายอำนาจ แต่การนำไปปฏิบัติยังเผชิญการต่อต้าน และกระทรวงฯ ยังควบคุมระบบสาธารณสุขส่วนใหญ่โดยตรงอยู่
ประเทศไทยริเริ่มการปฏิรูปหลักประกันสุขภาพถ้วนหน้าในปี 2544 นับเป็นประเทศรายได้ปานกลางต่ำไม่กี่ประเทศที่กระทำเช่นนั้น บริการสุขภาพที่ใช้เครื่องมือทดสอบความจำเป็น (means test) ถูกแทนที่ด้วยแผนประกันใหม่และครอบคลุมมากกว่า ซึ่งเดิมเรียก "โครงการ 30 บาท" ร่วมกับการร่วมจ่ายเล็กน้อยที่คิดค่าบริการให้กับการรักษา บุคคลที่เข้าร่วมแผนนี้จะได้รับบัตรทอง ซึ่งทำให้พวกเขาเข้าถึงบริการในเขตสุขภาพของตน และในกรณีที่จำเป็น สามารถส่งตัวเพื่อรับการรักษาของแพทย์เฉพาะทางที่อื่น
การคลังสุขภาพปริมาณมากมาจากรายได้ของภาครัฐ โดยทุนได้รับจัดสรรแก่หน่วยคู่สัญญาของบริการระดับปฐมภูมิรายปีตามจำนวนประชากร ข้อมูลของ WHO ระบุว่า ร้อยละ 65 ของรายจ่ายบริการสุขภาพของไทยในปี 2547 มาจากรัฐบาล ส่วนอีกร้อยละ 35 มาจากเอกชน ประเทศไทยบรรลุความครอบคลุมถ้วนหน้า (universal coverage) โดยมีรายจ่ายด้านสาธารณสุขค่อนข้างต่ำ แต่ระบบเผชิญกับความท้าทายสำคัญ คือ ราคาที่สูงขึ้น ความเหลื่อมล้ำ และการทรัพยากรซ้ำซ้อน
แม้การปฏิรูปดังกล่าวได้รับการวิจารณ์พอสมควร แต่ได้รับความนิยมในหมู่คนไทยยากจน โดยเฉพาะอย่างยิ่งในพื้นที่ชนบท และยังหลงรอดจากการเปลี่ยนรัฐบาลหลังรัฐประหารเมื่อปี 2549 รัฐมนตรีว่าการกระทรวงสาธารณสุขในขณะนั้นเลิกการร่วมจ่าย 30 บาทและทำให้แผนดังกล่าวไม่เสียค่าใช้จ่าย
ข้อมูลการใช้ประโยชน์ของบริการสุขภาพในปี 2551 มีดังนี้ มีความชุกของการคุมกำเนิดร้อยละ 81, ความครอบคลุมการฝากครรภ์อย่างน้อยสี่ครั้งร้อยละ 80, การคลอดร้อยละ 99 มีบุคลากรสาธารณสุขผู้มีทักษะเข้าร่วม, ในเด็กหนึ่งขวบ มีความครอบคลุมการได้รับวัคซีนร้อยละ 98 และความสำเร็จของการรักษาวัณโรคที่สเมียร์เป็นบวกร้ยอละ 82
โรงพยาบาล
กระทรวงสาธารณสุขเป็นผู้ดำเนินการโรงพยาบาลส่วนใหญ่ โรงพยาบาลเอกชนมีกองการประกอบโรคศิลป์ (Medical Registration Division) เป็นผู้วางระเบียบ หน่วยงานอื่นของรัฐและองค์การสาธารณะเป็นผู้ดำเนินการโรงพยาบาลบางส่วน รวมทั้งกองทัพ มหาวิทยาลัย องค์การปกครองส่วนท้องถิ่นและสภากาชาด
น้ำและการสุขาภิบาล
ในปี 2551 ประชากรร้อยละ 98 สามารถเข้าถึงแหล่งน้ำสะอาด และร้อยละ 96 เข้าถึงการสุขาภิบาลที่ถูกสุขอนามัย
เขตสุขภาพ
มีการจำแนกจังหวัดเป็นเขตสุขภาพต่าง ๆ แบ่งตามภาค เขตสุขภาพหนึ่งเขตรับผิดชอบประชากรประมาณ 3-6 ล้านคน มีเป้าหมายเพื่อให้บริการทางการแพทย์ที่มีคุณภาพดีขึ้นแก่พลเมืองในภูมิภาคนั้น ๆ และเพิ่มประสิทธิภาพในแง่การโอนผู้ป่วยไปโรงพยาบาลอื่นหากขาดแคลนสมรรถภาพการดูแลภายในเขตนั้น ๆ ในเดือนสิงหาคม 2560 เขตสุขภาพในประเทศไทยมีการจัดระเบียบออกเป็นหมวดดังนี้
ผู้ปฏิบัติการฉุกเฉินเบื้องต้น
ประเทศไทยใช้อาสาสมัคร (ที่มักเรียก "อาสากู้ชีพ") เป็นผู้ปฏิบัติการฉุกเฉินเบื้องต้น (first responder หรือ FR) ในกรณีฉุกเฉิน ซึ่งต่างจากประเทศอื่น ร้อยละ 65 ของผู้ป่วยฉุกเฉินในกรุงเทพมหานครมีอาสาสมัครเป็นผู้จัดการ จะมีการส่งรถพยาบาลที่มีเจ้าหน้าที่วิชาชีพและอุปกรณ์ครบเฉพาะเมื่อจำเป็นเท่านั้น
มีการช่วยเหลือฉุกเฉินทางการแพทย์สามระดับในประเทศไทย ตั้งแต่ระดับผู้ปฏิบัติการฉุกเฉินเบื้องต้นจนถึงการช่วยชีวิตขั้นพื้นฐาน (basic life support หรือ BLS) และการช่วยชีวิตขั้นสูง (advanced life support หรือ ALS) อาสาสมัครส่วนใหญ่ได้ระดับ FR พวกเขาอยู่ในมูลนิธิและองค์การปกครองส่วนท้องถิ่น ศูนย์สายด่วนการแพทย์ฉุกเฉินของประเทศไทยตอบสนองต่อเหตุฉุกเฉินทางการแพทย์ประมาณ 1.5 ล้านครั้งต่อปี ทีม FR ที่เกี่ยวข้องประมาณหนึ่งล้านทีมทำหน้าที่ส่งผู้ป่วยยังสถานพยาบาล ส่วนทีม BLS และ ALS รับผิดชอบผู้ป่วยอย่างละประมาณ 200,000 ราย
ศูนย์การแพทย์เอราวัณและมูลนิธิร่วมกตัญญูเป็นศูนย์ผู้ปฏิบัติการฉุกเฉินเบื้องต้นไม่เสียค่าใช้จ่ายที่ใหญ่ที่สุดสององค์การในกรุงเทพมหานคร โดยอาศัยการบริจาคจากเอกชนเป็นหลัก แต่บางทีอาสาสมัครต้องออกเงินซื้อยานพาหนะ น้ำมัน เครื่องแบบและอุปกรณ์การแพทย์เอง อาสาสมัครไม่ได้รับอนุญาตให้รับเงินจากโรงพยาบาลหรือผู้ป่วย อาสาสมัครกล่าวว่าพวกตนทำไปเพื่อช่วยเหลือเพื่อนมนุษย์ หรือเพื่อประกอบกรรมดี สำหรับชาติหน้า อาสาสมัครได้รับการฝึกเพียง 24 ชั่วโมงเท่านั้น สถาบันการแพทย์ฉุกเฉินแห่งชาติ (สพฉ.) กำลังเพิ่มการฝึกขั้นต่ำเป็น 40 ชั่วโมง แต่ทีแรกถูกองค์กรเครือข่ายกู้ชีพกู้ภัยแห่งประเทศไทย ซึ่งเป็นสมาคมผู้ปฏิบัติการฉุกเฉินเบื้องต้น คัดค้าน
แต่ไม่ใช่ว่าองค์การผู้ปฏิบัติการฉุกเฉินทั้งหมดทำโดยไม่หวังผล บางทีเงินจำนวนมากเข้ามาเกี่ยวข้อง โดยสังเกตได้จากการแย่งผู้ป่วยระหว่างองค์การนำไปสู่ข้อพิพาทและการแสดงอาวุธปืน
เลี่ยว เฉิงหลาน
เลี่ยว เฉิงหลาน (Jacky Liew) เกิดเมื่อวันที่ 3 สิงหาคม เป็นที่รู้จักกันในชื่อ เลี่ยว เชิ่งหราน (จีน: 廖圣然; พินอิน: Liào Shèng Rán), นามปากกา ฉือกงจึ (จีน: 食公子; พินอิน: Shí gōngzǐ) เขาเป็นนักเขียนอาหารมืออาชีพชื่อดังจากประเทศมาเลเซีย, นักชิมอาหาร, กรรมการตัดสินการประกวดการทำอาหารระดับนานาชาติ และยังเป็นชาวมาเลเซียคนแรกที่มีชื่อเสียงโด่งในฐานะนักชิมอีกด้วย
ประวัติ
เลี่ยว เฉิงหลาน (Liao Cheng Lan) เกิดในมาเลเซีย มีพื้นเพมาจากมณฑลกวางตุ้ง ประเทศจีน เคยเป็นผู้เชี่ยวชาญด้านธุรกิจระดับประเทศ อาจารย์วิทยาลัยเกษตร และที่ปรึกษาของหนังสือพิมพ์ธุรกิจหนันยางชางเป้า (Nanyang Siang Pau)
ในปี ค.ศ. 2008 ได้รับพระราชทานเครื่องราชอิสริยาภรณ์จากสุลต่านแห่งมาเลเซีย ด้านการบริการดีเด่นต่อชุมชน และรางวัล "World Gourmet Master" จากสมาคม French World Gourmet Association
ในปี ค.ศ. 2011 ได้รับรางวัล Excellent Paper Award of China International Symposium (中国国际研讨会优秀论文奖)
ในปี ค.ศ. 2012 นามปากกา ฉือกงจึ (Shi Gong Zi) ได้ถูกบันทึกไว้ในนิตยสารที่ระลึก "Who's Who" จากสื่อบ้านเกิดของเขา
ผลงาน
ในปี ค.ศ. 1996 ได้เขียนนิตยสารอาหารและการท่องเที่ยว โดยใช้นามปากกา เลี่ยว เชิ่งหราน (Liao Shen Ran)
ในปี ค.ศ. 2007 ได้มีการเพิ่มองค์ประกอบทางการเมืองลงในคอลัมน์อาหารของเขา นอกจากนี้ ยังได้พบปะกับชาวมาเลเซีย นักการเมืองต่างชาติ และนักการทูต ทั้ง 119 คนอีกด้วย
งานเขียน
" Truly Nyonya Malacca" ( ปี ค.ศ. 2010, Haibin Press) ภายในหนังสือเล่มนี้ ได้มีการเสนอแนวคิดแรกที่ว่าอาหารมาเลเซียนั้นมีต้นกำเนิดมาจากหมู่เกาะมาเลย์ และมีการจำแนกอาหารมาเลเซียออกเป็น 3 ชนชั้นทางสังคม และ 5 กลุ่มชาติพันธุ์
อ้างอิง
1965
ชเว ช็อน-วี
ชเว ช็อน-วี เป็นนักยกน้ำหนักชายชาวเกาหลีเหนือ เขาเป็นตัวแทนของประเทศในการแข่งขันโอลิมปิกฤดูร้อน 2016 เขาจบอันดับที่ 8 ในการแข่งขันชาย 77 กก. เขาเป็นผู้เชิญธงชาติเกาหลีเหนือเข้าสู่สนามในพิธีเปิดกีฬาโอลิมปิกฤดูร้อน 2016
ภาษาเบลารุส
ภาษาเบลารุส (беларуская мова, ในอักษรละติน: biełaruskaja mova, ) เป็นภาษากลุ่มสลาฟตะวันออกที่พูดโดยชาวเบลารุส และเป็นหนึ่งในภาษาทางการสองภาษาของประเทศเบลารุสคู่กับภาษารัสเซียตามรัฐธรรมนูญฉบับปัจจุบัน (มาตรา 17) นอกจากนี้ยังมีผู้พูดภาษานี้ในประเทศรัสเซีย, ลิทัวเนีย, ลัตเวีย, โปแลนด์ และยูเครน
ก่อนที่เบลารุสจะได้รับเอกราชใน พ.ศ. 2534 ภาษานี้เคยเป็นที่รู้จักในภาษาอังกฤษว่า ภาษาเบียโลรัสเซีย (Byelorussian) หรือ ภาษาเบโลรัสเซีย (Belorussian) รวมทั้งในชื่อ ภาษารูธีเนียขาว (White Ruthenian) และ ภาษารัสเซียขาว (White Russian) หลังได้รับเอกราชแล้วจึงมีชื่อเรียกเพิ่มเติมว่า ภาษาเบลารุส
จากสำมะโนประชากรครั้งแรกของเบลารุสใน พ.ศ. 2542 ภาษาเบลารุสถือเป็น "ภาษาที่พูดกันในบ้าน" ของพลเมืองเบลารุสประมาณ 3,686,000 คน (ร้อยละ 36.7 ของประชากรทั้งหมด) และประมาณ 6,984,000 คน (ร้อยละ 85.6) ของชาวเบลารุสระบุว่าภาษาเบลารุสเป็น "ภาษาแม่" ในขณะที่ข้อมูลอื่นอย่างเอ็ทนอล็อกระบุว่าภาษานี้มีผู้พูดเชิงส่งสารประมาณ 2.5 ล้านคน
งานวิจัยของรัฐบาลเบลารุสใน พ.ศ. 2552 พบว่าร้อยละ 72 ของชาวเบลารุสพูดภาษารัสเซียที่บ้าน ในขณะที่ชาวเบลารุสที่ใช้ภาษาเบลารุสอย่างสม่ำเสมอมีเพียงร้อยละ 11.9 ชาวเบลารุสประมาณร้อยละ 29.4 สามารถเขียน พูด และอ่านภาษาเบลารุสได้ ในขณะที่ร้อยละ 52.5 สามารถอ่านและเขียนได้เท่านั้น
ใน แผนที่โลกว่าด้วยภาษาใกล้สูญของยูเนสโก ภาษาเบลารุสถูกจัดอยู่ในกลุ่มภาษาที่มีภาวะเสี่ยงใกล้สูญ (vulnerable)
รอยต่อ p-n
รอยต่อ p-n (p-n junction) คือ บริเวณขอบเขตแดนหรือรอยเชื่อมต่อระหว่างสารกึ่งตัวนำสองประเภท ได้แก่สารแบบ p-type และแบบ n-type ภายในผลึกกึ่งตัวนำเดี่ยว รอยต่อ p-n นี้จะถูกสร้างขึ้นโดยการโด๊ป ด้วยวิธีการเช่นการปลูกไอออน หรือด้วยแพร่กระจายของสารเจือปน หรือด้วยการ epitaxy (การปลูกผลึกหนึ่งชั้นที่ถูกโด๊ปด้วย สารเจือปนประเภทหนึ่งบนด้านบนของชั้นผลึกที่ถูกโด๊ปด้วยสารเจือปนอีกประเภทหนึ่ง) ถ้าวัสดุที่เป็นรอยต่อนี้ถูกทำเป็นสองชิ้นแยกจากกัน รอยต่อนี้จะเป็นขอบเขตระหว่างสารกึ่งตัวนำที่ ยับยั้งการไหลของกระแสอย่างรุนแรง โดยทำให้อิเล็กตรอนและโฮลในสารกึ่งตัวนำกระจัดกระจาย.
รอยต่อ p-n เป็น"สิ่งก่อสร้าง"เบื้องต้นของอุปกรณ์เซมิคอนดักเตอร์อิเล็กทรอนิกส์ส่วนใหญ่ เช่น ไดโอด, ทรานซิสเตอร์, เซลล์แสงอาทิตย์, LED และวงจรรวม โดยถูกนำมาใช้เป็น ทรานซิสเตอร์ทั่วไปและ Bipolar Junction Transistor ที่ประกอบด้วย p-n junction สองต้วต่อกันแบบอนุกรมในรูปแบบ n-p-n หรือ p-n-p
การค้นพบ p-n junction มักจะให้เกียรติกับนักฟิสิกส์ชาวอเมริกัน รัสเซล Ohl แห่ง เบลล์แล็บ
รอยต่อของ Schottky เป็น p-n junction กรณีพิเศษ ที่ซึ่งโลหะจะทำหน้าที่เป็นสารกึ่งตัวนำ ชนิด p
คุณสมบัติของ p-n junction ,
p-n junction มีคุณสมบัติที่น่าสนใจบางอย่างที่เป็นประโยชน์ในอุปกรณ์อิเล็กทรอนิกส์ที่ทันสมัย เซมิคอนดักเตอร์ที่ถูกโด็ปเป็น p-type ค่อนข้างเป็นตัวนำไฟฟ้า เช่นเดียวกับเซมิคอนดักเตอร์ที่ถูกโด็ปเป็น n-type แต่รอยต่อที่แยกระหว่างเซมิคอนดักเตอร์สองชนิดทำให้พาหะของประจุไฟฟ้า(charge carrier)หายไป และนั่นคือไม่นำไฟฟ้าอีกต่อไป หรือการนำไฟฟ้าจะขึ้นอยู่กับแรงดันไฟฟ้าที่จ่ายให้กับเซมิคอนดักเตอร์ทั้งสองด้านนั้น โดยการปรุงแต่งจัดการกับชั้นที่ไม่เป็นสื่อไฟฟ้านี้ p-n junction จึงมักถูกทำเป็นไดโอดหรือบางครั้งเรียก junction diode ซึ่งเป็นส่วนประกอบของวงจรที่ยอมให้กระแสไฟฟ้าไหลผ่านได้ในทิศทางเดียวเท่านั้น การป้อนแรงดันให้กับ p-n junction เรียกว่า bias นั่นคือ ถ้าป้อนแรงดันให้กระแสไหลได้เรียกว่า forward bias แต่ถ้าป้อนแรงดันแล้ว กระแสไหลผ่านไม่ได้ เรียกว่า reverse bias
สมดุล (bias เป็นศูนย์)
p-n junction จะอยู่ในสภาพสมดุลถ้าไม่มีแรงดันไฟฟ้าภายนอกจ่ายให้ ความต่างศักย์ที่ตกครอมรอยต่อจะเรียกว่า ความต่างศักย์สร้างเองภายใน สัญญลักษณ์ Vbi
หลังจากเชื่อม เซมิคอนดักเตอร์ p-type และ n-type เข้าด้วยกันผ่าน junction แล้ว, อิเล็กตรอนจากพื้นที่ n ใกล้รอยต่อ p-n มีแนวโน้มที่จะแพร่กระจายเข้าไปในพื้นที่ p. ในขณะที่อิเล็กตรอนแตกตัว มันทิ้งไอออนประจุบวก (ผู้บริจาค) ไว้ข้างหลัง. ในทำนองเดียวกันโฮลจากพื้นที่ p ใกล้รอยต่อ p-n เริ่มที่จะแพร่กระจายเข้าไปในพื่นที่ n ก็ทิ้งไอออนประจุลบ (ผู้รับบริจาค) ไว้ข้างหลังเหมือนกัน พื้นที่ใกล้รอยต่อ p-n จึงสูญเสียความเป็นกลางและมีประจุไฟฟ้า เรียกพื้นที่นี้ว่า space charge region หรือชั้น พร่อง (ดูรูป A)
สนามไฟฟ้าที่ถูกสร้างขึ้นโดย space charge region ขัดขวางกระบวนการแพร่กระจายของทั้งอิเล็กตรอนและโฮล มีปรากฏการณ์สองอย่างเกิดขึ้นพร้อมกัน ปรากฏการณ์แรกเป็นกระบวนการ แพร่กระจายที่มีแนวโน้มที่จะสร้างประจุมากขึ้น และปรากฏการณ์ที่สองเป็นสนามไฟฟ้าที่สร้างขึ้นโดยประจุที่มีแนวโน้มที่จะต่อต้านการแพร่กระจาย ความเข้มข้นของประจุที่สมดุลแสดงด้วยเส้นสีน้ำเงินและสีแดง และยังแสดงให้เห็นสองปรากฏการณ์ที่ถ่วงดุลเพื่อสร้างความสมดุลให้เกิดขึ้น
มหาพฤฒาราม
มหาพฤฒาราม อาจหมายถึง
ATC รหัส R
ยากลุ่ม ATC รหัส R ระบบทางเดินหายใจ (Respiratory system)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
ดัชชี่บอยแอนด์เกิร์ล
ดัชชี่บอยแอนด์เกิร์ล (Dutchie Boys & Girls) เป็นการประกวดหนุ่มสาวที่ประสบความสำเร็จชั้นแนวหน้าของเมืองไทย เริ่มจัดการประกวดครั้งแรกเมื่อปี พ.ศ. 2539 โดยเป็นเวทีแห่งการค้นหา "ดาวดวงใหม่" โดยเปิดโอกาสให้เยาวชนทั้งชายและหญิงได้แสดงความสามารถของตนเองอย่างเต็มที่ โดยผู้ที่ผ่านเข้ารอบสุดท้ายจะได้รับการสนับสนุนจากบริษัทต่างๆ และสื่อมวลชน ให้มีโอกาสเข้าสู่วงการบันเทิงในสาขาอาชีพต่างๆ  เช่น นักแสดง นักร้อง พิธีกร นายแบบ นางแบบ  สำหรับผู้ชนะเลิศทั้งชายและหญิงจะได้เป็นพรีเซ็นเตอร์คนใหม่ของ โยเกิร์ตดัชชี่   ปัจจุบันยังคงดำเนินการจัดการประกวดอยู่ ( ปี 2010 - 2011 งดการจัดประกวดโดยไม่ทราบสาเหตุ )  ในปี 2012 ดัชชี่บอยแอนด์เกิร์ล กลับมาจัดประกวดอีกครั้งหลังจากห่างหายไม่ได้จัดประกวดมา 2 ปี เต็ม ปี 2557 ได้ปรับเปลี่ยนการรับสมัครและชื่อการประกวดเป็น  Freshy Boy & Girl 2014 และ ปี 2558 เปลี่ยนชื่ออีกครั้งเป็น Beautylabo Cutie Contest Boy&Girl ถึงปัจจุบัน
อาร์เธอร์ ฮาร์เดน
เซอร์ อาร์เธอร์ ฮาร์เดน (Arthur Harden; 12 ตุลาคม ค.ศ. 1865 – 17 มิถุนายน ค.ศ. 1940) เป็นนักชีวเคมีชาวอังกฤษ เกิดที่เมืองแมนเชสเตอร์ เป็นบุตรของอัลเบิร์ต ไทแอส ฮาร์เดนและเอลิซา มาคาลิสเตอร์ ฮาร์เดนเรียนที่วิทยาลัยเทตเทนฮอล, วิทยาลัยโอเวนส์และมหาวิทยาลัยแมนเชสเตอร์ ในปี ค.ศ. 1886 ฮาร์เดนได้รับทุนการศึกษาดาลตันและได้ร่วมงานกับออทโท ฟิชเชอร์ที่มหาวิทยาลัยแอร์ลังเงิน ประเทศเยอรมนี หลังจากนั้นเขากลับมาเป็นอาจารย์สอนที่แมนเชสเตอร์ ในปี ค.ศ. 1897 ฮาร์เดนทำงานเป็นนักเคมีที่สถาบันลิสเตอร์และดำรงตำแหน่งหัวหน้าสาขาวิชาชีวเคมีของสถาบันในอีก 10 ปีต่อมา ฮาร์เดนดำรงตำแหน่งนี้จนกระทั่งเกษียณในปี ค.ศ. 1930
ดัชชี่บอยแอนด์เกิร์ล
ดัชชี่บอย
พ.ศ. 2539 พ.ศ. 2540 พ.ศ. 2541 พ.ศ. 2542 พ.ศ. 2543 พ.ศ. 2544 พ.ศ. 2545 พ.ศ. 2546 พ.ศ. 2547 พ.ศ. 2548 พ.ศ. 2549 พ.ศ. 2550
อาร์เธอร์ ฮาร์เดน
ขณะทำงานที่เมืองแมนเชสเตอร์ ฮาร์เดนศึกษาปฏิกิริยาของแสงในสารผสมคาร์บอนไดออกไซด์และคลอรีน เมื่อย้ายมาทำงานที่สถาบันลิสเตอร์ ฮาร์เดนหันมาศึกษาปฏิกิริยาทางเคมีในแบคทีเรียและการหมักแอลกอฮอล์ รวมถึงศึกษาการแตกตัวของกลูโคสและเซลล์ยีสต์ ผลงานนี้ทำให้ฮาร์เดนและนักชีวเคมีชาวเยอรมัน ฮันส์ ฟอน ออยเลอร์-เชลปินได้รับรางวัลโนเบลสาขาเคมีในปี ค.ศ. 1929
ดัชชี่บอยแอนด์เกิร์ล
ดัชชี่บอย
พ.ศ. 2551 พ.ศ. 2552 พ.ศ. 2555 พ.ศ. 2556 พ.ศ. 2557 Freshy Boy & Girl 2014 พ.ศ. 2558 Beautylabo Cutie Contest Boy&Girl 2015
อาร์เธอร์ ฮาร์เดน
ด้านชีวิตส่วนตัว ฮาร์เดนแต่งงานกับจอร์จินา ซิดนีย์ บริดจ์ในปี ค.ศ. 1900 ทั้งคู่ไม่มีบุตรด้วยกัน ฮาร์เดนเสียชีวิตที่เมืองบอร์นเอ็นด์ในปี ค.ศ. 1940
ดัชชี่บอยแอนด์เกิร์ล
ดัชชี่เกิร์ล
พ.ศ. 2539 พ.ศ. 2540 พ.ศ. 2541 พ.ศ. 2542 พ.ศ. 2543 พ.ศ. 2544 พ.ศ. 2545 พ.ศ. 2546 พ.ศ. 2547 พ.ศ. 2548 พ.ศ. 2549 พ.ศ. 2550 พ.ศ. 2551 พ.ศ. 2552 พ.ศ 2555 พ.ศ. 2556 พ.ศ. 2557 Freshy Boy & Girl 2014 พ.ศ. 2558 Beautylabo Cutie Contest Boy&Girl 2015
แหล่งข้อมูลอื่น
พัชร ทองอินทร์
มิสแกรนด์ชุมพร
มิสแกรนด์ชุมพร (Miss Grand Chumphon) เป็นการประกวดนางงามสำหรับผู้หญิงระดับจังหวัดชุมพรทางภาคใต้ของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์
สรุปผล
สถิติเข้ารอบ​ 3 ครั้ง
ATC รหัส S
ยากลุ่ม ATC รหัส S  อวัยวะรับความรู้สึก (Sensory organs)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
ซิกกราฟ
ซิกกราฟ (SIGGRAPH ย่อมาจาก Special Interest Group on GRAPHics and Interactive Techniques) เป็นชื่อของการประชุมในด้านคอมพิวเตอร์กราฟิกส์ จัดโดย เอซีเอ็มซิกกราฟ (ACM SIGGRAPH) เป็นองค์กรที่เกิดจากการรวมตัวกันของผู้เชี่ยวชาญที่มีความสนใจด้านคอมพิวเตอร์กราฟิกส์ หรือ เรขภาพคอมพิวเตอร์ (Computer Graphics) และ เทคนิคเชิงโต้ตอบ (Interactive Technique) เพื่อพัฒนาองค์ความรู้ สำหรับการนำไปนำใช้ในการพัฒนาเนื้อหาดิจิทัล (Digital Content) ซิกกราฟมีขึ้นครั้งแรกเมื่อ พ.ศ. 2517
ในประเทศไทย กลุ่มซิกกราฟได้รับการจัดตั้งขึ้นอย่างเป็นทางการจากเอซีเอ็มซิกกราฟ ในชื่อ บางกอกเอซีเอ็มซิกกราฟ เมื่อวันที่ 29 ธันวาคม พ.ศ. 2546 ซึ่งเป็นองค์กรที่ไม่แสวงหากำไร และมีความมุ่งมั่นที่จะช่วยพัฒนาขีดความสามารถ และศักยภาพของอุตสาหกรรมเนื้อหาดิจิทัล ในประเทศไทยให้ก้าวหน้า และพัฒนาอย่างยั่งยืน
ATC รหัส V
ยากลุ่ม ATC รหัส V อื่น ๆ (Various)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
พาวเวอร์เรนเจอร์: แบตเทิลฟอร์เดอะกริด
รูปแบบการเล่น
พาวเวอร์เรนเจอร์: แบตเทิลฟอร์เดอะกริด เป็นเกมต่อสู้ที่ผู้เล่นแข่งขันในการต่อสู้โดยใช้ตัวละครที่มีรูปแบบการต่อสู้และการโจมตีพิเศษที่แตกต่างกัน ผู้เล่นจะเลือกทีมที่มีตัวละครสามตัวเพื่อเข้าร่วมการต่อสู้แบบตัวต่อตัว และสามารถเลือกสลับไปมาระหว่างพวกเขาได้ทุกเมื่อระหว่างการแข่ง เช่นเดียวกับการเรียกเพื่อนร่วมทีมเพื่อทำการช่วยเหลือ ผู้เล่นยังสามารถเรียกเหล่าเมกาซอร์ดเพื่อช่วยในการต่อสู้ ผ่านมิเตอร์ที่ทำให้เต็มเมื่อสมาชิกในทีมของพวกมันได้รับความเสียหาย และเมื่อเพื่อนร่วมทีมฝ่ายตรงข้ามทั้งสามถูกกำจัด จะมีการประกาศชัยชนะ
เกมดังกล่าวมีโหมดจัดอันดับออนไลน์, อาร์เคด, เวอร์ซัส, แคชวลออนไลน์, โหมดฝึกและสอน พร้อมด้วยโหมดเนื้อเรื่องที่อิงจากโครงเรื่องในหนังสือการ์ตูนของพาวเวอร์เรนเจอร์อย่าง "แชตเทอร์ดกริด"
ตัวละครที่เล่นได้
เกมนี้มีตัวละครให้เลือกเล่นได้ 12 ตัว โดยมีตัวละครเพิ่มเติมอีก 14 ตัวในฐานะเนื้อหาที่ดาวน์โหลดได้
ปลากระดี่แคระ
ปลากระดี่แคระ (Dwarf gourami; ) ปลาน้ำจืดขนาดเล็กชนิดหนึ่ง ในสกุล Trichogaster อยู่ในวงศ์ปลากัด ปลากระดี่ (Osphronemidae)
พบกระจายพันธุ์ในอนุทวีปอินเดีย มีรูปร่างแบนข้างมาก ตามลำตัวมีแถบสีเขียวหรือสีน้ำเงินอ่อนสลับกับสีแดงทั่วไปตามครีบต่าง ๆ ด้วย และอาจมีสีสันที่หลากหลายกว่านี้ โดยในบางตัวอาจจะไม่มีลวดลายเลยก็ได้ ตัวผู้มีความแตกต่างจากตัวเมียอย่างชัดเจน กล่าวคือ มีสีที่สดสวยกว่ามาก มีขนาดความยาวตำตัวประมาณ 5-7 เซนติเมตร
มีอุปนิสัยไม่ก้าวร้าวเท่าปลากระดี่ในสกุล Trichopodus ชอบอยู่กันเป็นฝูงตามแหล่งน้ำที่พืชไม้น้ำขึ้นหนาแน่น โดยจะหลบอยู่ตามกอพืช แต่เมื่อถึงเวลาผสมพันธุ์และวางไข่ ปลาตัวผู้จะเป็นฝ่ายก่อหวอด และเมื่อวางไข่เสร็จแล้ว ตัวผู้จะดุร้ายกับตัวเมียทันที และอาจทำร้ายตัวเมียจนตายได้ และเมื่อหลังวางไข่เสร็จแล้วตัวเมียมักจะตาย มีอายุเต็มที่ประมาณ 4 ปี
นิยมเลี้ยงเป็นปลาสวยงาม ซึ่งได้มีการเพาะขยายพันธุ์ออกมาเป็นสีสันที่หลากหลายมากยิ่งขึ้น ในปลาตัวที่สีสีแดงทั้งตัวหรือสีส้ม มักจะเรียกว่า "กระดี่เปลวไฟ"
ดาราศาสตร์โอลิมปิกระดับชาติ ประเทศไทย
การแข่งขันดาราศาสตร์โอลิมปิกระดับชาติ (อังกฤษ: Thailand Astronomy Olympiad: TAO) เป็นการแข่งขันโอลิมปิกวิชาการในระดับประเทศที่จัดขึ้นเป็นประจำทุกปีเพื่อคัดเลือกผู้แทนประเทศไทยไปเข้าร่วมการแข่งขันในรายการโอลิมปิกระหว่างประเทศจำนวน 2 รายการ ได้แก่ ดาราศาสตร์โอลิมปิกระหว่างประเทศ (IAO) ในระดับมัธยมศึกษาตอนต้น และ ดาราศาสตร์และฟิสิกส์ดาราศาสตร์โอลิมปิกระหว่างประเทศ (IOAA) ในระดับมัธยมศึกษาตอนปลาย
หอดูดาวอาเรซิโบ
หอดูดาวอาเรซิโบ (Observatorio de Arecibo; Arecibo Observatory) เป็นกล้องโทรทรรศน์วิทยุขนาดใหญ่ ตั้งอยู่ใกล้กับเมืองอาเรซิโบทางตอนเหนือของปวยร์โตรีโก ดำเนินการโดยมหาวิทยาลัยคอร์เนลล์ร่วมกับมูลนิธิวิทยาศาสตร์แห่งชาติ (National Science Foundation, NSF) ของสหรัฐอเมริกา ภายใต้หน่วยงานที่ชื่อว่า "ศูนย์ดาราศาสตร์และชั้นบรรยากาศไอโอโนสเฟียร์แห่งชาติ" (National Astronomy and Ionosphere Center, NAIC)
ดาราศาสตร์โอลิมปิกระดับชาติ ประเทศไทย
หลักเกณฑ์เบื้องต้นของการแข่งขัน
นักเรียนระดับมัธยมศึกษาตอนต้น กําลังศึกษาชั้นมัธยมศึกษาปีที่ 1-3 และต้องมีอายุไม่เกิน 15 ปีในวันที่ 1 มกราคมของปีที่มีการแข่งขัน แต่ไม่น้อยกว่า 14 ปีบริบูรณ์ในวันที่ 31 ธันวาคมของปีที่มีการแข่งขัน นักเรียนระดับมัธยมศึกษาตอนปลายต้องกำลังศึกษาไม่เกินระดับชั้นมัธยมศึกษาปีที่ 3-5 ในปีการศึกษาที่จัดการแข่งขัน มีอายุไม่น้อยกว่า 14 ปีบริบูรณ์ในวันที่ 31 ธันวาคม และอายุไม่เกิน 19 ปีบริบูรณ์ในวันที่ 1 กรกฎาคม ในปีที่จัดการแข่งขัน
หอดูดาวอาเรซิโบ
กล้องโทรทรรศน์วิทยุที่นี่มีขนาดเส้นผ่านศูนย์กลาง ยาว 305 เมตร เป็นกล้องโทรทรรศน์เดี่ยวที่มีขนาดใหญ่ที่สุดที่เคยสร้างขึ้นมา โครงการก่อสร้างเริ่มต้นนำเสนอตั้งแต่ปี พ.ศ. 2501 โดยศาสตราจารย์ วิลเลียมส์ อี. กอร์ดอน แห่งมหาวิทยาลัยคอร์เนลล์ เพื่อที่จะใช้ศึกษาบรรยากาศชั้นไอโอโนสเฟียร์ของโลก แต่ได้ขยายขอบเขตของโครงการออกไป การก่อสร้างเริ่มขึ้นตั้งแต่ปี พ.ศ. 2503 เริ่มเปิดใช้งานตั้งแต่วันที่ 1 พฤศจิกายน พ.ศ. 2506
ดาราศาสตร์โอลิมปิกระดับชาติ ประเทศไทย
หลักเกณฑ์เบื้องต้นของการแข่งขัน
ศูนย์ สอวน. วิชาดาราศาสตร์ จะหมุนเวียนกันเป็นเจ้าภาพจัดการแข่งขัน ศูนย์เจ้าภาพมีความรับผิดชอบที่จะต้องดูแลให้ความเสมอภาคแก่ผู้เข้าแข่งขันทุกคน และจะต้องเชิญตัวแทนจากทุกศูนย์เข้าร่วมแข่งขัน
หอดูดาวอาเรซิโบ
หอดูดาวแห่งนี้มีการปรับปรุงเครื่องมืออุปกรณ์มาตลอดอายุการใช้งาน ครั้งสำคัญคือเมื่อ พ.ศ. 2517 และ พ.ศ. 2540 และใช้เป็นแหล่งข้อมูลของโครงการ SETI@home ของมหาวิทยาลัยแคลิฟอร์เนีย เบิร์กเลย์ มาตั้งแต่ปี พ.ศ. 2542
ดาราศาสตร์โอลิมปิกระดับชาติ ประเทศไทย
หลักเกณฑ์เบื้องต้นของการแข่งขัน
ศูนย์ที่เข้าร่วมการแข่งขัน สามารถส่งนักเรียนได้ไม่เกินศูนย์ละ 2 ทีม ทีมละ 6 คน ประกอบด้วยทีม มัธยมศึกษาตอนต้น 1 ทีม และหรือ ทีมระดับมัธยมศึกษาตอนปลาย 1 ทีม (ยังไม่นับรวมอดีตผู้แทนหรือตัวสำรองที่กลับมาเข้าแข่งขันอีกครั้ง)
หอดูดาวอาเรซิโบ
กล้องโทรทรรศน์วิทยุอาเรซิโบเป็นสถานที่ถ่ายทำภาพยนตร์หลายเรื่อง โดยเฉพาะเรื่อง Goldeneye (ชื่อไทย: พยัคฆ์ร้าย 007 รหัสลับทลายโลก) ออกฉายใน พ.ศ. 2538 และเรื่อง Contact (ชื่อไทย: อุบัติการณ์สัมผัสห้วงเวลา) ออกฉายใน พ.ศ. 2540 และเป็นฉากหลังในนิยายวิทยาศาสตร์เรื่อง  2010: Odyssey Two (ชื่อไทย: 2010 จอมจักรวาล) ของอาร์เทอร์ ซี. คลาร์ก (แต่ในการถ่ายทำภาพยนตร์ในปี พ.ศ. 2525 ได้เปลี่ยนสถานที่เป็น VLA แทน)
ดาราศาสตร์โอลิมปิกระดับชาติ ประเทศไทย
หลักเกณฑ์เบื้องต้นของการแข่งขัน
กรณีเคยเป็นผู้แทนประเทศไทยระดับมัธยมศึกษาตอนต้น ไม่มีสิทธิ์เป็นผู้แทนประเทศไทยในระดับมัธยมศึกษาตอนต้นได้อีก แต่มีสิทธิ์เข้าค่าย 2 ในระดับม.ปลาย เพื่อคัดเลือกไปเป็นตัวแทนของศูนย์มาแข่งขันระดับชาติระดับมัธยมศึกษาตอนปลายต่อไป
หอดูดาวอาเรซิโบ
ปิดทำการ
เมื่อวันที่ 2 ธ.ค. สำนักข่าว BBC รายงานว่า หอดูดาวอาเรซีโบ กล้องโทรทรรศน์วิทยุขนาดใหญ่ ที่ตั้งอยู่ในเขตป่าชื้นใกล้เมืองอาเรซีโบ ของเปอร์โตริโก ได้เกิดการพังถล่มลงมาทั้งในส่วนของจานรับสัญญาณขนาดยักษ์ของหอดูดาว และโครงสร้าง 900 ตัน ที่แขวนอยู่เหนือพื้นราว 137 เมตร หลังจากที่เมื่อสัปดาห์ก่อน มูลนิธิวิทยาศาสตร์แห่งชาติสหรัฐอเมริกา (National Science Foundation-NSF) ของสหรัฐฯ เพิ่งประกาศยุติการทำงานของหอดูดาวแห่งนี้
ดาราศาสตร์โอลิมปิกระดับชาติ ประเทศไทย
หลักเกณฑ์เบื้องต้นของการแข่งขัน
เมื่อแรกเริ่มในการแข่งขันครั้งที่ 1 มีศูนย์ สอวน. วิชาดาราศาสตร์ 4 ศูนย์ รับผิดชอบนักเรียนใน 4 ภูมิภาค ได้แก่ ศูนย์สมาคมดาราศาสตร์ไทย ภาคกลาง ปัจจุบันคือศูนย์จุฬาลงกรณ์มหาวิทยาลัย) ศูนย์มหาวิทยาลัยเชียงใหม่ (ภาคเหนือ ปัจจุบันรับผิดชอบภาคเหนือตอนบน) ศูนย์มหาวิทยาลัยขอนแก่น (ภาคตะวันออกเฉียงเหนือ) และศูนย์มหาวิทยาลัยวลัยลักษณ์ (ภาคใต้) ต่อมามีการจัดตั้งศูนย์ สอวน. เพิ่ม ได้แก่ศูนย์มหาวิทยาลัยนเรศวร (ภาคเหนือตอนล่าง) ศูนย์มหาวิทยาลัยอุบลราชธานี (ภาคตะวันออกเฉียงเหนือ) ศูนย์จุฬาลงกรณ์มหาวิทยาลัย (ภาคกลาง เริ่มเข้าแข่งขันตั้งแต่ครั้งที่ 6 โดยตั้งขึ้นแทนศูนย์สมาคมดาราศาสตร์ไทย ซึ่งเข้าร่วมการแข่งขันครั้งที่ 5 เป็นครั้งสุดท้าย) ศูนย์มหาวิทยาลัยสงขลานครินทร์ วิทยาเขตปัตตานี (ภาคใต้) ศูนย์โรงเรียนสามเสนวิทยาลัย (ภาคกลาง) ศูนย์โรงเรียนมหิดลวิทยานุสรณ์ (โรงเรียนมหิดลวิทยานุสรณ์และโรงเรียนกำเนิดวิทย์) ศูนย์โรงเรียนสวนกุหลาบวิทยาลัย (โรงเรียนสวนกุหลาบวิทยาลัย มัธยมศึกษาตอนต้น เริ่มเข้าแข่งขันตั้งแต่ครั้งที่ 10 มัธยมศึกษาตอนปลาย เริ่มเข้าแข่งขันตั้งแต่ครั้งที่ 17) ศูนย์โรงเรียนเบญจมราชรังสฤษฎิ์ (โรงเรียนเบญจมราชรังสฤษฎิ์ เริ่มเข้าแข่งขันตั้งแต่ครั้งที่ 10) และศูนย์โรงเรียนวัดนวลนรดิศ (โรงเรียนวัดนวลนรดิศ เริ่มเข้าแข่งขันตั้งแต่ครั้งที่ 16) นับตั้งแต่การแข่งขันดาราศาสตร์โอลิมปิกระดับชาติ ครั้งที่ 16 มีศูนย์ สอวน. วิชาดาราศาสตร์ที่เข้าร่วมการแข่งขันรวมทั้งสิ้น 12 ศูนย์
ทั้งนี้ ศูนย์ สอวน. วิชาดาราศาสตร์บางศูนย์เปิดรับนักเรียนเข้าอบรมเฉพาะในระดับ มัธยมศึกษาตอนต้น ได้แก่ ศูนย์โรงเรียนเบญจมราชรังสฤษฎิ์ และศูนย์โรงเรียนวัดนวลนรดิศ ในขณะที่ศูนย์โรงเรียนมหิดลวิทยานุสรณ์เปิดรับนักเรียนเข้าอบรมเฉพาะในระดับ มัธยมศึกษาตอนปลาย ศูนย์โรงเรียนวัดนวลนรดิศ ศูนย์โรงเรียนเบญจมราชรังสฤษฎิ์ และศูนย์โรงเรียนสวนกุหลาบวิทยาลัยเปิดรับเฉพาะนักเรียนจากโรงเรียนของตนเท่านั้น และศูนย์โรงเรียนมหิดลวิทยานุสรณ์เปิดรับเฉพาะนักเรียนโรงเรียนมหิดลวิทยานุสรณ์และโรงเรียนกำเนิดวิทย์เท่านั้น
พื้นที่รับผิดชอบของศูนย์ สอวน. ส่วนภูมิภาค ได้แก่
ศูนย์มหาวิทยาลัยเชียงใหม่ รับผิดชอบภาคเหนือตอนบน 8 จังหวัด (เชียงใหม่ เชียงราย แม่ฮ่องสอน แพร่ น่าน ลำพูน ลำปาง พะเยา)
ศูนย์มหาวิทยาลัยวลัยลักษณ์ รับผิดชอบภาคใต้ 9 จังหวัด (ชุมพร นครศรีธรรมราข ระนอง สุราษฎร์ธานี กระบี่ ตรัง พังงา ภูเก็ต สงขลา)
ศูนย์มหาวิทยาลัยขอนแก่น รับผิดชอบภาคตะวันออกเฉียงเหนือ 14 จังหวัด (เลย กาฬสินธุ์ ขอนแก่น มหาสารคาม สกลนคร หนองคาย อุดรธานี ร้อยเอ็ด หนองบัวลำภู บึงกาฬ ชัยภูมิ นครราชสีมา บุรีรัมย์ สุรินทร์)
ศูนย์มหาวิทยาลัยอุบลราชธานี รับผิดชอบภาคตะวันออกเฉียงเหนือ 6 จังหวัด (นครพนม มุกดาหาร ยโสธร ศรีสะเกษ อำนาจเจริญ อุบลราชธานี)
ลักษณะการแข่งขัน
การแข่งขันถูกแบ่งออกเป็นสามส่วน ประกอบด้วยการสอบภาคทฤษฎี ภาควิเคราะห์ข้อมูล และภาคสังเกตการณ์ โดยสัดส่วนคะแนนเป็น 60 : 20 : 20 คะแนน ตามลำดับ ปัจจุบันการสอบส่วนต่าง ๆ มีรายละเอียดดังนี้
การสอบภาคทฤษฎีเป็นการแก้โจทย์ปัญหาเชิงทฤษฎีดาราศาสตร์ ประกอบด้วยข้อสอบข้อสั้น (ข้อละ 10 คะแนน) ไม่เกิน 5 ข้อ ข้อกลาง (ข้อละประมาณ 20 คะแนน) ไม่เกิน 5 ข้อ และข้อยาว (ข้อละประมาณ 50 คะแนน) ไม่เกิน 3 ข้อ รวม 250 คะแนน ให้เวลา 4 ชั่วโมง ทั้งนี้ข้อสอบระดับชั้นมัธยมศึกษาตอนต้นและมัธยมศึกษาตอนปลายทั้งฉบับจะคล้ายกัน แต่อาจมีบางข้อที่ไม่เหมือนกัน หรือบางข้อย่อยในระดับ มัธยมศึกษาตอนปลาย จะยากกว่าระดับ มัธยมศึกษาตอนต้น เช่น ต้องพิสูจน์สูตรบางส่วนเอง หรือไม่มีคำใบ้มาให้
การแข่งขันโดยปกติจัดขึ้นในระยะเวลา 6 วัน ดังนี้
วันที่ 1 พิธีเปิดการแข่งขัน
วันที่ 2 การสอบภาควิเคราะห์ข้อมูลในตอนเช้า
วันที่ 3 การสอบภาคทฤษฎีในตอนเช้า การสอบภาคสังเกตการณ์กลางคืนในตอนค่ำ
วันที่ 4 การสอบภาคสังเกตการณ์กลางวันช่วงกลางวัน
วันที่ 5 การทัศนศึกษาของนักเรียน งานเลี้ยงสังสรรค์ในตอนค่ำ
วันที่ 6 พิธีปิดการแข่งขันและมอบเหรียญรางวัล
เกณฑ์การมอบรางวัล
เกณฑ์การตัดสินผู้ชนะจะได้รับเกียรติบัตรและเกียรติคุณประกาศ โดยให้ผู้ได้รับรางวัล รวมทั้งหมดประมาณ 60% ของจำนวนผู้เข้าร่วมแข่งขันในแต่ละระดับ โดยมีสัดส่วนของรางวัล ดังนี้
รางวัลเหรียญทอง มีสัดส่วน 12% ของจำนวนผู้เข่าแข่งขันทั้งหมด
รางวัลเหรียญเงิน มีสัดส่วน 15% ของจำนวนผู้เข่าแข่งขันทั้งหมด
รางวัลเหรียญทองแดง มีสัดส่วน 20% ของจำนวนผู้เข่าแข่งขันทั้งหมด
รางวัลเกียรติคุณประกาศ มีสัดส่วน 13% ของจำนวนผู้เข่าแข่งขันทั้งหมด
ทั้งนี้ ในการคำนวณหากมีเศษทศนิยม ให้ปัดจำนวนขึ้น และอาจมีการเปลี่ยนเกณฑ์ตัดเหรียญรางวัลตามความเหมาะสม โดยพิจารณาจากคะแนนของนักเรียน
ผู้แข่งขันที่ได้คะแนนสูงสุดจะได้รับรางวัลพิเศษ 5 รางวัล ได้แก่ รางวัลคะแนนรวมสูงสุด รางวัลคะแนนภาคทฤษฎีสูงสุด คะแนนรวมภาควิเคราะห์ข้อมูลและภาคสังเกตการณ์สูงสุด รางวัลนักดาราศาสตร์หญิง (Women in Astronomy Award) และรางวัลผู้ได้คะแนนสูงสุดระดับภูมิภาค โดยมอบรางวัลในระดับชั้นมัธยมศึกษาตอนต้น 1 รางวัล และระดับชั้นมัธยมศึกษาตอนปลาย 1 รางวัล
โดยเมื่อคิดคะแนนกลุ่มนักเรียนที่เข้าแข่งขันปกติ ตามเกณฑ์การให้รางวัลเรียบร้อยแล้ว ให้นำคะแนนของนักเรียนกลุ่มผู้แทนประเทศไทยหรือผู้เป็นตัวสำรองการเป็นผู้แทนประเทศไทย มาแทรกในแต่ละช่วงรางวัลของกลุ่มนักเรียนที่เข้าแข่งขันปกติ และให้มีสิทธิ์ในการรับเหรียญรางวัล แต่ไม่รวมถึงรางวัลพิเศษ ผู้ที่ได้คะแนนรวมสูงสุด 3 อันดับแรกของการแข่งขันในระดับม.ต้น และผู้ที่ได้คะแนนรวมสูงสุด 5 อันดับแรกของการแข่งขันในระดับม.ปลาย จะได้เป็นผู้แทนประเทศไทยไปแข่งขันดาราศาสตร์โอลิมปิกระหว่างประเทศ (IAO) และดาราศาสตร์และฟิสิกส์ดาราศาสตร์โอลิมปิกระหว่างประเทศ (IOAA) ในปีนั้นๆ ตามลำดับ
ทั้งนี้ เกณฑ์การมอบรางวัลข้างต้นถูกใช้เป็นครั้งแรกในการแข่งขันครั้งที่ 17 ปัจจุบันมีศูนย์สอวน. ระดับชั้นมัธยมศึกษาตอนต้น 11 ศูนย์ ระดับชั้นมัธยมศึกษาตอนปลาย 10 ศูนย์ หากไม่คำนึงถึงนักเรียนผู้แทนและสำรองผู้แทนในการแข่งขันครั้งก่อนหน้า จะได้จำนวนผู้ได้รับเหรียญรางวัลในแต่ละระดับดังนี้
ชั้นมัธยมศึกษาตอนต้น เหรียญทอง 8 คน เหรียญเงิน 10 คน เหรียญทองแดง 14 คน เกียรติคุณประกาศ 9 คน
ชั้นมัธยมศึกษาตอนปลาย เหรียญทอง 8 คน เหรียญเงิน 9 คน เหรียญทองแดง 12 คน เกียรติคุณประกาศ 8 คน
เกณฑ์การตัดสินผู้ชนะก่อนการแข่งขันครั้งที่ 16 คะแนนมาตรฐานจะถูกคำนวณจากคะแนนรวมเฉลี่ยของผู้เข้าแข่งขันที่ได้คะแนนสูงที่สุดจำนวน 3 คนแรกโดยไม่นับนักเรียนกลุ่มผู้แทนประเทศไทยหรือสำรองผู้แทนประเทศไทยในการแข่งขันครั้งก่อนหน้า
รางวัลเหรียญทอง มอบให้กับผู้เข้าแข่งขันที่ได้คะแนนรวมตั้งแต่ 90% ของคะแนนมาตรฐานขึ้นไป
รางวัลเหรียญเงิน มอบให้กับผู้เข้าแข่งขันที่ได้คะแนนรวมตั้งแต่ 78% ขึ้นไป แต่น้อยกว่า 90%
รางวัลเหรียญทองแดง มอบให้กับผู้เข้าแข่งขันที่ได้คะแนนรวมตั้งแต่ 65% ขึ้นไป แต่น้อยกว่า 78%
รางวัลเกียรติคุณประกาศ มอบให้กับผู้เข้าแข่งขันที่ได้คะแนนรวมตั้งแต่ 50% ขึ้นไป แต่น้อยกว่า 65%
ทั้งนี้ คะแนนเกณฑ์ของแต่ละรางวัลจะถูกปัดลงเป็นจำนวนเต็ม
สรุปผล
S (Silver) = เหรียญเงิน
B (Bronze) = เหรียญทองแดง
H (Honorable Mention) = เกียรติคุณประกาศ
AW (Absolute Winner) = ผู้ชนะการแข่งขัน
BA (Best Overall) = รางวัลคะแนนรวมสูงสุด
BT (Best Theory) = รางวัลคะแนนภาคทฤษฎีสูงสุด
BDO (Best Practical) = รางวัลคะแนนภาคปฏิบัติสูงสุด แต่การแข่งขันครั้งที่17 -ครั้งที่18 ให้รางวัลแยกเป็น 2 รางวัล ได้แก่
BD (Best Data Analysis) = รางวัลคะแนนภาควิเคราะห์ข้อมูลสูงสุด (การแข่งขันครั้งแรกๆ เรียกการสอบภาควิเคราะห์ข้อมูลว่าภาคปฏิบัติ)
BO (Best Observation) = รางวัลคะแนนภาคสังเกตการณ์สูงสุด
BW (Best Woman Astronomer) = รางวัลนักดาราศาสตร์หญิง
BP (Best Provincial Student) = รางวัลคะแนนสูงสุด ศูนย์ภูมิภาค
ในการแข่งขันครั้งหลัง ๆ มีการมอบรางวัล Best Solution ให้กับนักเรียนที่แก้ปัญหาได้อย่างสร้างสรรค์ในการแข่งขันภาคทฤษฎีด้วย
ครั้งที่ 17 ชนิศา พร้อมพัฒนภักดี ศูนย์โรงเรียนมหิดลวิทยานุสรณ์ ได้รับรางวัลจากข้อสอบข้อที่ 8
ครั้งที่ 18 สพล ไม้สนธิ์ ศูนย์โรงเรียนมหิดลวิทยานุสรณ์ ได้รับรางวัลจากข้อสอบข้อที่ 11
ครั้งที่ 19 ทัดภู อุดมเกียรติ ศูนย์จุฬาลงกรณ์มหาวิทยาลัย ได้รับรางวัลจากข้อสอบข้อที่ 6
ผู้ได้รับรางวัลเหรียญทองหลายครั้ง
รายชื่อผู้ได้รับรางวัลเหรียญทองจากการแข่งขันดาราศาสตร์โอลิมปิกระดับชาติตั้งแต่ 3 ครั้งขึ้นไป
ผู้ได้รับคัดเลือกเป็นผู้แทนประเทศหลายครั้ง
รายชื่อผู้ได้รับคัดเลือกเป็นผู้แทนประเทศไปแข่งขันระดับนานาชาติจากการแข่งขันดาราศาสตร์โอลิมปิกระดับชาติตั้งแต่ 3 ครั้งขึ้นไป
3 ครั้ง
กฤติน นวลจริง (เหรียญทองคะแนนรวมที่ 2 ของโลก IAO 2019 ผู้แทนประเทศไทยระดับชั้นมัธยมศึกษาตอนปลาย(IOAA) 2020 และเหรียญเงิน IOAA 2022)
ญาณภัทร เหมรัฐพาณ (เหรียญเงิน IAO 2014 เหรียญทองแดง IOAA 2016 และเหรียญทอง IOAA 2017)
ณัฐวัตร โพธิ์สุวรรณ์ (เหรียญเงิน IAO 2011 เหรียญทองแดง IOAA 2012 และเหรียญเงิน IOAA 2013)
ธนดิศ เจริญรุจิจินต์ (เหรียญเงิน IAO 2018 เหรียญเงิน IOAA 2019 และผู้แทนประเทศไทยระดับชั้นมัธยมศึกษาตอนปลาย(IOAA) 2020)
นนท์ ปณิธานไพศาล (เหรียญเงิน IAO 2010 เหรียญเงิน IOAA 2011 และเหรียญทอง IOAA 2012)
พัฐธนนท์ พัฒนาการวิจิตร (เหรียญเงิน IAO 2019 ผู้แทนประเทศไทยระดับชั้นมัธยมศึกษาตอนปลาย(IOAA) 2020 และเหรียญทองคะแนนภาคสังเกตการณ์สูงสุด IOAA 2021)
ภานุพงศ์ พุ่มพวง (เหรียญทองคะแนนรวมที่ 1 ของโลก IAO 2015 เหรียญเงิน IOAA 2016 และเหรียญทองคะแนนรวมที่ 2 ของโลก คะแนนภาคสังเกตการณ์สูงสุด IOAA 2017)
ภูมิรพี พิศุทธิ์สินธุ์ (เหรียญเงิน IAO 2016 เหรียญเงิน IOAA 2017 และเหรียญเงิน IOAA 2018)
วริท วิจิตรวรศาสตร์ (เหรียญเงิน IAO 2016 เหรียญเงิน IOAA 2017 และเหรียญเงินคะแนนภาคสังเกตการณ์สูงสุด IOAA 2018)
มาปูตู
มาปูตู (Maputo, ) หรือ มาปูโต เป็นเมืองหลวงของประเทศโมซัมบิก และเมืองท่าบนชายฝั่งมหาสมุทรอินเดีย กรุงมาปูตูตั้งอยู่ใกล้ชายแดนด้านทิศใต้ของประเทศ ห่างจากพรมแดนประเทศเอสวาตินีและแอฟริกาใต้ไม่เกิน 120 กิโลเมตร มีประชากรตามสำรวจ 1,088,449 คน (พ.ศ. 2560 ) เขตมหานครมาปูตูซึ่งรวมเมืองมาตอลาเข้ามาด้วยมีประชากรรวม 2,717,437 คน สินค้าส่งออกหลักคือ ถ่านหิน ฝ้าย น้ำตาลทราย โลหะเคลือบโครเมียม ใยสับปะรด (sisal) เนื้อมะพร้าวตากแห้ง (copra) และไม้เนื้อแข็ง อุตสาหกรรมที่ผลิตในเมืองมีทั้งซีเมนต์ เครื่องปั้นดินเผา เฟอร์นิเจอร์ รองเท้า และยางพารา และมีโรงหลอมอะลูมิเนียมด้วย กรุงมาปูตูล้อมรอบด้วยจังหวัดมาปูตู แต่ปกครองแยกต่างหาก
เต่าดาวพม่า
เต่าดาวพม่า (Burmese star tortoise; ชื่อวิทยาศาสตร์: Geochelone platynota) เป็นเต่าบกที่มีขนาดลำตัวยาวประมาณ 11 นิ้ว มีลวดลายบริเวณกระดองหลังเป็นรูปดาว ความเข้มของสีกระดองจะผันแปรไปตามสภาพแวดล้อม มีช่วงวัยเจริญพันธุ์ 10-15 ปี ฤดูผสมพันธุ์อยู่ในช่วงฤดูฝน มักวางไข่ใต้พื้นทรายหรือทรายที่ปนดิน ระยะเวลาฟักไข่ 130-148 วัน
มีถิ่นอาศัยในป่าผลัดใบ, ป่าดิบแล้ง ทุ่งหญ้าทางตอนเหนือของประเทศพม่า อาหารที่เต่าดาวพม่าชอบคือ ผักชนิดต่าง ๆ อาทิ คะน้า, กะหล่ำปลี, ผักโขม, ตำลึง, หน่อไม้ และมะเขือเทศ
ปัจจุบันเต่าดาวพม่าได้ถูกขึ้นบัญชีอนุสัญญา CITES ห้ามล่า ห้ามซื้อขายในตลาดค้าสัตว์ ทำให้เต่าดาวพม่าเป็นสัตว์เฉพาะถิ่นและเป็นสัตว์หายาก ในประเทศไทยสวนสัตว์นครราชสีมา หรือสวนสัตว์โคราช ที่สามารถเพาะขยายพันธุ์ เต่าดาวพม่า ได้เป็นครั้งแรกในโลก
ไทยลีก 4 ฤดูกาล 2562 – โซนภาคเหนือ
สโมสรที่ชนะเลิศจากฤดูกาลที่แล้วได้แก่อุตรดิตถ์แต่ไม่สามารถเพลย์ออฟผ่านไปสู่ไทยลีก 3 ได้ จึงยังคงแข่งขันต่อไปในไทยลีก 4 ในขณะที่วัดโบสถ์ ซิตี้และแม่โจ้ ยูไนเต็ดเลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561 แทนที่นครสวรรค์ที่ตกชั้นในฤดูกาลที่แล้ว
สโมสรที่เข้าร่วมแข่งขัน
ฤดูกาล 2562 มี 10 สโมสรเข้าแข่งขันในโซนภาคเหนือ ได้แก่ หมายเหตุ:
ผลการแข่งขัน
การแข่งขันในโซนภาคเหนือจะใช้ระบบ 3 เลก
แควาเลียร์คิงชาลส์สแปเนียล
แควาเลียร์คิงชาลส์สแปเนียล (Cavalier King Charles Spaniel) เป็นพันธุ์สุนัขขนาดเล็กของประเภทสแปเนียลและถือว่าเป็นสุนัขพันธุ์ตุ๊กตา ที่มีขนเป็นไหมยาวปานกลาง อาจจะหยิกอ่อนๆ และมีหูยาว มีด้วยกันสี่สี: เบล็นไฮม์ (น้ำตาลเชสต์นัตบนสีขาว), สามสี (ดำและขาวและแทนบนแก้ม, ในหู, บนคิ้ว, ภายในของขา และใต้หาง), ดำและแทน, และรูบี (น้ำตาลแดงทั้งหมด) พันธุ์นี้เริ่มผสมในคริสต์ศตวรรษที่ 20 แต่มีรากมาจากพันธุ์คิงชาลส์สแปเนียลของสมัยการฟื้นฟูราชวงศ์อังกฤษในคริสต์ศตวรรษที่ 17
รายชื่อนักแสดงประกอบหญิงยอดเยี่ยม รางวัลภาพยนตร์ไทย
รายชื่อนักแสดง ที่ได้รับรางวัลนักแสดงประกอบหญิงยอดเยี่ยม
รายละเอียดในแต่ละปี ประกอบด้วย ผู้ชนะในปีนั้น เน้นด้วย ตัวหนา ตามด้วยผู้เข้าชิงในแต่ละปี
สถานีบรรจุและแยกสินค้ากล่อง ลาดกระบัง
สถานีบรรจุและแยกสินค้ากล่อง ลาดกระบัง หรือ ไอซีดี ลาดกระบัง (Inland Container Depot : ICD) เป็นสถานีรถไฟชั้นพิเศษ ของการรถไฟแห่งประเทศไทยที่สร้างขึนเพื่ออำนวยความสะดวก ให้บริการแก่ผู้ส่งออก ผู้นำเข้า และบุคคลทั่วไป ในกิจกรรมทุกอย่างเกี่ยวกับสินค้าประเภทตู้คอนเทนเนอร์ ทั้งขาเข้า และขาออก เสมือนท่าเรือบก ตั้งอยู่ในเขตลาดกระบัง กรุงเทพมหานคร มีเนื้อที่จำนวน 645 ไร่
การดำเนินงาน
การรถไฟแห่งประเทศไทย ให้สัมปทานเอกชนดำเนินงานบริหารสถานีขนส่งสินค้าทั้ง 6 สถานีย่อย โดยมีรายชื่อผู้ประกอบการเอกชน ดังนี้
ขีดความสามารถ
สถานีรถไฟบรรจุและแยกสินค้ากล่อง (ICD) ได้ถูกออกแบบไว้เพื่อรองรับปริมาณคอนเทนเนอร์ได้ปีละประมาณ 400,000 ถึง 600,00 ทีอียู (นับเป็นหน่วยคอนเทนเนอร์ขนาด 20 ฟุต) ปัจจุบันได้รับการพัฒนาปรับปรุงขีดความสามารถ ให้รองรับตู้สินค้าได้ปีละประมาณ 1 ล้านทีอียู
สหราชอาณาจักรในโอลิมปิกฤดูหนาว 2014
สหราชอาณาจักร เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกสหราชอาณาจักรเป็นตัวแทนสหราชอาณาจักรในการส่งนักกีฬาเข้าร่วมแข่งขันทั้งหมดจำนวน 56 คน ใน 10 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
เทรเวอร์ ฮอร์น
เทรวอร์ ชาลส์ ฮอร์น (Trevor Charles Horn) เกิดเมื่อวันที่ 15 กรกฎาคม พ.ศ. 2492 เป็นนักร้อง นักดนตรี ชาวอังกฤษ เขาเป็นที่รู้จัก มีชื่อเสียงในฐานะนักร้องนำของวง เดอะบั๊กเกิลส์ วงในปลายยุคทศวรรษที่ 1970's และเคยรวมวง อย่าง ดิอาร์ตออฟน็อยส์ และ เยส ตอนนี่เขาเจ้าของค่ายเพลง ซีทีที เรคคอร์ดส์ ปัจจุบันเป็นสมาชิกวง เดอะโปรดิวเซอส์
ปลากระดี่แดง
ปลากระดี่แดง (Honey gourami, Red gourami; ) ปลาน้ำจืดขนาดเล็กชนิดหนึ่ง ในสกุล Trichogaster ในวงศ์ Osphronemidae
มีรูปร่างและลักษณะคล้ายปลากระดี่แคระ (T. lalia) ซึ่งจัดเป็นปลาอยู่ในสกุลเดียวกัน แต่ทว่าปลากระดี่แดงจะมีรูปร่างที่ยาวกว่าอย่างเห็นได้ชัด สีของลำตัวจะเป็นสีแดง, สีส้ม หรือสีเหลือง ช่วงท้องสีจะจางไปเป็นสีขาว โดยที่ตลอดทั้งลำตัวโดยไม่มีลวดลายเหมือนปลากระดี่แคระ
ขนาดเมื่อโตเต็มที่ ตัวผู้จะมีขนาดประมาณ 5 เซนติเมตร ขณะที่ตัวเมียประมาณ 4 เซนติเมตร พบกระจายพันธุ์ในประเทศอินเดียและบังกลาเทศ อีกทั้งยังมีบางข้อมูลว่าระบุว่าพบในประเทศไทยด้วย ส่วนพฤติกรรมและการวางไข่คล้ายกับปลากระดี่ในสกุล Trichogaster ชนิดอื่น ๆ
ปลากระดี่แดง เป็นปลาอีกชนิดหนึ่งที่นิยมเลี้ยงกันเป็นปลาสวยงาม โดยมีอุปนิสัยไม่ดุร้ายก้าวร้าวมากนัก สามารถเลี้ยงรวมกับปลาชนิดอื่น ๆ ที่มีขนาดลำตัวใกล้เคียงกันได้เป็นอย่างดี
ซารีนาอันนา วาซิลชิโควาแห่งรัสเซีย
ซารีนาอันนา วาซิลชิโควา (Анна Васильчикова) เป็น ซารีนา แห่ง อาณาจักรซาร์รัสเซีย และพระมเหสีองค์ที่ 5 ของ ซาร์อีวานที่ 4 แห่งรัสเซีย. (Иван Грозный)
มีข้อมูลเกี่ยวกับชีวประวัติของนางน้อยมาก พระนางอภิเษกกับซาร์อีวานที่ 4 ในปี ค.ศ. 1575 โดยไร้การอวยพรจากสภาสงฆ์ของ คริสตจักรรัสเซียออร์ทอดอกซ์ พระนางถูกทอดทิ้งโดยพระสวามี และถูกบังคับให้บวชเป็นชีในอาราม วันสิ้นพระชนม์ของพระนางไม่เป็นที่แน่ชัด แต่พงศาวดารหลายฉบับชี้ตรงกันว่า พระนางน่าจะสิ้นพระชนม์ประมาณ ค.ศ. 1576/77
อ้างอิง
1576 1577
ทูเซ็ตไวโอลิน
ลูกเล่นและธีม
ใน 2017 ทูเซ็ตไวโอลินได้สร้างตัวละคร "หลิงหลิง" (Ling Ling) ซึ่งเป็นนักไวโอลินที่เก่งมากและฝึกซ้อม "40 ชั่วโมงต่อวัน"  พวกเขาได้สร้างขึ้นหลังจากวิดีโอหนึ่งที่เล่นเป็นแม่ที่เปรียบเทียบลูกตัวเองกับลูกของเพื่อน หลังจากนั้นมาหลิงหลิงก็ได้เป็นเอกลักษณ์ของทูเซ็ตไวโอลิน ใน 2018 ทูเซ็ตไวโอลินได้สร้างซีรีส์หลิงหลิงเวิร์กเอาต์ (Ling Ling Workout) ซึ่งจะเป็นการสุ่มเพลงและการเล่นแบบแปลกประหลาดเช่นเล่นในความเร็วสองเท่า เล่นไวโอลินแบบคว่ำ เล่นแบบกลับข้างเป็นต้น และทำตามที่สุ่มได้ นอกจากนั้นยังมีนักไวโอลินที่มีชื่อเสียงอีกหลายคนเข้าร่วมซีรีส์นี้ด้วย
และพวกเขายังมีคำพูดติดปากตลกๆอีกมากมาย เช่น
“ if you can play it slowly, you can play it quickly.” จากคลิป world’s fastest violin player #2
“ geniuses are born, not created. ” จากคลิป world’s fastest violin player#1
นัมบะ
นัมบะ เป็นย่านหนึ่งของเมืองโอซากะ ในประเทศญี่ปุ่น เป็นใจกลางของบริเวณที่เรียกว่า มินามิ (ตอนใต้) ของโอซากะ คำว่า นัมบะ สันนิษฐานว่ากร่อนมาจากชื่อเดิมของโอซากะคือ นานิวะ นัมบะเป็นที่รู้จักในฐานะเป็นศูนย์กลางการคมนาคมทางตอนใต้ของโอซากะ โดยมีสถานีรถไฟของเจอาร์ คินเต็ตสึ นังไก และสามเส้นทางหลักของรถไฟฟ้าใต้ดินโอซากะตั้งอยู่ที่นี่
ทูเซ็ตไวโอลิน
ลูกเล่นและธีม
ในเดือนมิถุนายน 2018 เขาได้สร้างเรดดิต "r/lingling40hrs" ซึ่งเป็นเรดดิตที่ให้โพสต์มีมเกี่ยวกับเพลงคลาสสิกแล้วทำวิดิโอเกี่ยวกับการแสดงความคิดเห็นและโต้ตอบในแต่ละโพสต์ซึ่งมีต้นแบบมาจากซีรีส์ LWIAY (ย่อมาจาก Last Week I Ask You, สัปดาห์ที่แล้วบอกว่าให้...) ของพิวดี้พาย ในเมษายน 2019 มีผู้ติดตามมากกว่าในเรดดิตสามหมื่นคน
นัมบะ
นัมบะมีสถานที่หลายแห่งที่เป็นสัญลักษณ์ของโอซากะ ไม่ว่าจะเป็นป้ายโฆษณาของกูลิโกะและปูยักษ์ ตั้งอยู่ที่คลองโดตมโบริในนัมบะ นัมบะยังขึ้นชื่อในเรื่องของความบันเทิง มีบาร์ ร้านอาหาร ไนท์คลับ ร้านเกม และปาจิงโกะตั้งอยู่มากมายที่นี่ และยังมีชื่อเสียงในด้านการช็อปปิ้ง มีห้างสรรพสินค้าทะคะชิมะยะและห้างสรรพสินค้าบริเวณชั้นใต้ดินสถานีนัมบะอีกด้วย นอกจากนี้ สวนนัมบะ เป็นพื้นที่พัฒนาใหม่ในย่านนี้ โดยมีตึกสูงตั้งอยู่เรียงราย เรียว่า "อุทยานตึกระฟ้า"
ทูเซ็ตไวโอลิน
ลูกเล่นและธีม
ในกรกฎาคม 2018 ได้ทำวิดีโอหลายวิดีโอที่เล่นเพลงคลาสสิกโดยใช้ไก่ยาง  ในสิงหาคม 2018 ทูเซ็ตไวโอลินได้ทำวิดีโอ "1% Violin Skills, 99% Editing Skills" (ฝีมือไวโอลิน 1%, ฝีมือตัดต่อ 99%) ซึ่งเบรตจะเล่นเพลงยากแต่เล่นไม่ได้ เอ็ดดี้เลยให้เล่นโน้ตทั้งหมดและตัวต่อโดยใช้เสียงที่ได้เป็นเพลงจริง ๆ หลังจากนั้นก็ได้ทำวิดีโอคล้าย ๆ กันอีกหลายวิดีโอแต่เป็นเครื่องดนตรีอื่น ๆ
พระยาประจันตประเทศธานี (โง่นคำ พรหมสาขา ณ สกลนคร)
อำมาตย์โท พระยาประจันตประเทศธานี (โง่นคำ พรหมสาขา ณ สกลนคร, ต.ช., ต.ม., ร.ป.ช., ร.ป.ฮ., ฯลฯ) หรือเจ้าคุณจัน เจ้าเมืองสกลนครองค์สุดท้าย ผู้ว่าราชการเมืองสกลนครคนแรก เดิมเป็นที่ราชวงศ์เมืองสกลนครแล้วเลื่อนเป็นที่อุปฮาด อดีตผู้ช่วยราชการและนายกองสักเลกเมืองสกลนคร เป็นผู้ได้รับพระราชทานนามสกุลพรหมสาขา ซึ่งต่อมาทายาทได้รับพระราชทาน ณ สกลนคร ต่อท้าย
ชาติกำเนิด
อำมาตย์โท พระยาประจันตประเทศธานี นามเดิมว่าท้าวโง่นคำหรือท้าวคำ (บ้างเขียนว่าโหง่นคำ) กำเนิดในตระกูลเจ้านายคณะอาญาเมืองสกลนครที่สืบเชื้อสายจากเจ้านายลาวผู้สร้างเมืองมหาไชยกองแก้ว (มหาไซ) เมืองนครพนม และเมืองละแหงคำแพงของล้านช้าง เกิดเมื่อวันอาทิตย์ เดือนยี่ ขึ้น ๑๕ ค่ำ ปีกุน เอกศก จ.ศ. ๑๒๐๑ (๑๙ มกราคม พ.ศ. ๒๓๘๒) หลังรัชกาลเจ้าอนุวงศ์แห่งเวียงจันทน์ราว ๑๑ ปี ตรงกับรัชกาลที่ ๓ เป็นบุตรของราชวงศ์ (อิน) เจ้านายคณะอาญาเมืองสกลนครกับยานางเทพ ปู่นามว่าอุปฮาดพระนาคี (กิ่งหรือกิ่งหงษา) เจ้านายคณะอาญาเมืองมหาไชยกองแก้ว ทวดเป็นเจ้าเมืองนครพนมนามว่าพระบรมราชากิตติศัพท์เทพฤๅยศทศบุรีศรีโคตรบูรหลวงหรือพระบุรมราชา (พรหมา ต้นตระกูล พรหมประกาย ณ นครพนม ฯลฯ) โฮงเดิมของท้าวโง่นคำตั้งอยู่ตำบลธาตุเชิงชุมใกล้วัดพระธาตุเชิงชุมในตัวเมืองสกลนคร ครั้งวัยเยาว์ได้เข้าศึกษาอักขระสมัยตามประเพณีพอรู้หนังสือลาวและไทย มีสติปัญญาฉลาดหลักแหลมแต่กำเนิด